ai4bharat/Pralekha huggingface dataset:
କାର୍ମିକ, ସାଧାରଣ ଅଭିଯୋଗ ଓ ପେନସନ ମନ୍ତ୍ରଣାଳୟ
ଭାରତୀୟ ଷ୍ଟେଟ୍ ବ୍ୟାଙ୍କ କଟକ ଶାଖା ଠାରେ ଡିଜିଟାଲ ଜୀବନ ପ୍ରମାଣପତ୍ର ଦାଖଲ ଶିବିର
ଶିବିରରେ ଡିଜିଟାଲ ଜୀବନ ପ୍ରମାଣପତ୍ର ଦାଖଲ କଲେ ୧୦୦ରୁ ଅଧିକ ପେନସନଭୋଗୀ
ଭାରତ ସରକାରଙ୍କ ପେନସନ ଏବଂ ପେନସନଭୋଗୀ କଲ୍ୟାଣ ବିଭାଗ ପକ୍ଷରୁ ସାରା ଦେଶରେ ଜୀବନ ପ୍ରମାଣ ଆପ୍ ଜରିଆରେ ପେନସନଭୋଗୀଙ୍କ ପାଇଁ ଫେସ ଅଥେଣ୍ଟିକେସନ ପ୍ରଯୁକ୍ତି ମାଧ୍ୟମରେ ଏକ ଡିଜିଟାଲ ଜୀବନ ପ୍ରମାଣପତ୍ର ଦାଖଲ ଶିବିର ଅନୁଷ୍ଠିତ ହେଉଛି । ଏହି କ୍ରମରେ ଭୁବନେଶ୍ବର ପ୍ରଶାସନିକ କାର୍ଯ୍ୟାଳୟ ମାର୍ଗଦର୍ଶନରେ କଟକସ୍ଥିତ ଭାରତୀୟ ଷ୍ଟେଟ ବ୍ୟାଙ୍କ ଶାଖାରେ ଏକ ଜୀବନ ପ୍ରମାଣପତ୍ର ଦାଖଲ ଶିବିର ଅନୁଷ୍ଠିତ ହୋଇଥିଲା ।
ଏହି କାର୍ଯ୍ୟକ୍ରମରେ ଭାରତ ସରକାରଙ୍କ ଅନୁ ସଚିବ ଶ୍ରୀ ବିଶାଲ କୁମାର, ଏଏସଓ ଶ୍ରୀ ଅଂଶୁଲ ଶର୍ମା, ୟୁଆଇଡିଏଆଇର ଉପନିର୍ଦ୍ଦେଶକ ଶ୍ରୀ ଟି. ଚୈତନ୍ୟ ରେଡ୍ଡୀ ପ୍ରମୁଖ ଯୋଗ ଦେଇଥିଲେ।
ଜୀବନ ପ୍ରମାଣନ ଆପ୍ ଜରିଆରେ ଫେସ ଅଥେଣ୍ଟିକେସନ ଟେକ୍ନୋଲୋଜି ମାଧ୍ୟମରେ ପେନସନଭୋଗୀମାନଙ୍କୁ ଡିଜିଟାଲ ଜୀବନ ପ୍ରମାଣପତ୍ର ଦାଖଲ କରିବା ଲାଗି ଭାରତ ସରକାରଙ୍କ ପକ୍ଷରୁ ଏହି ନୂଆ ପ୍ରୟାସ ଆରମ୍ଭ କରାଯାଇଛି । କଟକସ୍ଥିତ ଭାରତୀୟ ଷ୍ଟେଟ ବ୍ୟାଙ୍କର ଏଜିଏମ ସନ୍ତୋଷ କୁମାର ବେହେରା ନୋଡାଲ ଅଧିକାରୀ ଭାବେ ଶିବିର ସୁପରିଚାଳନା କରିଥିଲେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବାଂଲାଦେଶରେ ବିଭିନ୍ନ ସମୁଦାୟର ନେତାଙ୍କୁ ଭେଟିଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଦୁଇ ଦିନିଆ ବାଂଲାଦେଶ ଗସ୍ତର ଅଂଶବିଶେଷ ଭାବେ ବିଭିନ୍ନ ସମୁଦାୟର ନେତାମାନଙ୍କୁ ସାକ୍ଷାତ କରିଛନ୍ତି। ଏଥିରେ ବାଂଲାଦେଶର ସଂଖ୍ୟାଲଘୁ, ବାଂଲାଦେଶ ମୁକ୍ତିଯୋଦ୍ଧା, ଫ୍ରେଣ୍ଡସ୍ ଅଫ ଇଣ୍ଡିଆ ଆଣ୍ଡ ୟୁଥ ଆଇକନର ପ୍ରତିନିଧିମାନେ ସାମିଲ ଥିଲେ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଦକ୍ଷିଣ ଆଫ୍ରିକାର ଜୋହାନ୍ସବର୍ଗରେ ପହଞ୍ଚିଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ୨୦୨୩ ଅଗଷ୍ଟ ୨୨ ଅପରାହ୍ନରେ ଜୋହାନ୍ସବର୍ଗରେ ପହଞ୍ଚିଛନ୍ତି ।
ପ୍ରଧାନମନ୍ତ୍ରୀଙ୍କୁ ଦକ୍ଷିଣ ଆଫ୍ରିକାର ଉପରାଷ୍ଟ୍ରପତି ଶ୍ରୀ ପିଲ୍ ସିନୋକୋସା ମାସାଟାଇଲ୍ ବିମାନବନ୍ଦରରେ ସ୍ୱାଗତ କରିଥିଲେ । ପ୍ରଧାନମନ୍ତ୍ରୀ ମୋଦୀଙ୍କୁ ଏକ ପାରମ୍ପରିକ ଢଙ୍ଗରେ ମଧ୍ୟ ସ୍ୱାଗତ କରାଯାଇଥିଲା ।
SR
(
ପ୍ରତିରକ୍ଷା ମନ୍ତ୍ରଣାଳୟ
କୋଭିଡ-19 ମୁକାବିଲା ନେଇ ଅଷ୍ଟ୍ରେଲିଆ ପ୍ରତିରକ୍ଷା ମନ୍ତ୍ରୀଙ୍କ ସହ ଫୋନ ଯୋଗେ କଥା ହେଲେ ପ୍ରତିରକ୍ଷା ମନ୍ତ୍ରୀ ରାଜନାଥ ସିଂ
ପ୍ରତିରକ୍ଷା ମନ୍ତ୍ରୀ ଶ୍ରୀ ରାଜନାଥ ସିଂ ଆଜି ଅଷ୍ଟ୍ରେଲିଆର ପ୍ରତିରକ୍ଷା ମନ୍ତ୍ରୀ ଲିଣ୍ଡା ରେନୋଲ୍ଡଙ୍କ ସହ ଟେଲିଫୋନ ଯୋଗେ କଥାବାର୍ତ୍ତା କରିଛନ୍ତି । ଉଭୟ ମନ୍ତ୍ରୀ କୋଭିଡ-19 ବୈଶ୍ଵିକ ମହାମାରୀ ନେଇ ମତ ବିନିମୟ କରିଥିଲେ । ରେନୋଲ୍ଡଙ୍କୁ ଶ୍ରୀ ସିଂ ଆନ୍ତର୍ଜାତିକସ୍ତରରେ କୋଭିଡ-19 ମୁକାବିଲା ଦିଗରେ ଭାରତର ଅବଦାନ ସମ୍ପର୍କରେ ବୁଝାଇଥିଲେ । ଉଭୟ ନେତା କୋଭିଡ-19 ପରବର୍ତ୍ତୀ ସମୟରେ କି କି ପଦକ୍ଷେପ ନିଆଯିବ ଏବଂ ଦୁଇ ଦେଶ କିପରି ମିଳିମିଶି ଏହାର ମୁକାବିଲା କରିବେ ସେନେଇ ଆଲୋଚନା କରିଥିଲେ । ଉଭୟ ଦୁଇ ଦେଶର ପ୍ରତିରକ୍ଷା ସହଯୋଗ ନେଇ ନିଜ ନିଜ ଅଙ୍ଗୀକାରବଦ୍ଧତା ଦୋହରାଇଥିଲେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ଏବଂ ମରିସସ ପ୍ରଧାନମନ୍ତ୍ରୀଙ୍କ ମଧ୍ୟରେ ଟେଲିଫୋନ ବାର୍ତ୍ତାଳାପ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ମରିସସ ପ୍ରଧାନମନ୍ତ୍ରୀ ମହାମହିମ ପ୍ରବୀନ୍ଦ ଜଗନ୍ନାଥଙ୍କ ସହ ଟେଲିଫୋନ ଯୋଗେ କଥା ହୋଇଛନ୍ତି ।
ଘୂର୍ଣ୍ଣିବାତ୍ୟା ଅମ୍ଫନ ଦ୍ୱାରା ଭାରତରେ ହୋଇଥିବା କ୍ଷୟକ୍ଷତି ପାଇଁ ପ୍ରଧାନମନ୍ତ୍ରୀ ଜଗନ୍ନାଥ ସମବେଦନା ଜଣାଇଥିଲେ । 'ଅପରେସନ୍ ସାଗର'ର ଏକ ଅଂଶବିଶେଷ ଭାବେ ଭାରତୀୟ ନୌ-ଜାହାଜ ‘କେଶରୀ’କୁ ମରିସସ ପଠାଇଥିବାରୁ ସେ ପ୍ରଧାନମନ୍ତ୍ରୀଙ୍କୁ ଧନ୍ୟବାଦ ଜଣାଇଥିଲେ । ମରିସସ ସ୍ୱାସ୍ଥ୍ୟ କର୍ତ୍ତୃପକ୍ଷଙ୍କୁ କୋଭିଡ-19 ମହାମାରୀ ଲଢେଇରେ ସାହାଯ୍ୟ କରିବା ଲାଗି ଏକ 14ଜଣିଆ ଡାକ୍ତରୀ ଦଳ ଏବଂ ଔଷଧ ଏହି ଜାହାଜରେ ଯାଇଥିଲେ ।
ଭାରତ ଏବଂ ମରିସସ ମଧ୍ୟରେ ଥିବା ସ୍ଵତନ୍ତ୍ର ସମ୍ପର୍କକୁ ମନେ ପକାଇ ପ୍ରଧାନମନ୍ତ୍ରୀ କହିଥିଲେ ଯେ, ଏହି ସଙ୍କଟ ସମୟରେ ଭାରତ ତାହାର ବନ୍ଧୁମାନଙ୍କୁ ସମର୍ଥନ କରିବା ପାଇଁ ବଦ୍ଧପରିକର ।
ପ୍ରଧାନମନ୍ତ୍ରୀ ଜଗନ୍ନାଥଙ୍କ ନେତୃତ୍ୱରେ କୋଭିଡ-19 ବିରୁଦ୍ଧରେ ମରିସସରେ ନିଆଯାଇଥିବା କାର୍ଯ୍ୟାନୁଷ୍ଠାନ ନେଇ ପ୍ରଧାନମନ୍ତ୍ରୀ ନିଜର କୃତଜ୍ଞତା ଜଣାଇଥିଲେ, ଯାହାଦ୍ୱାରା ବିଗତ ଅନେକ ସପ୍ତାହ ଧରି କୌଣସି ନୂତନ ମାମଲା ଦେଖାଯାଇ ନାହିଁ । ସେ ପରାମର୍ଶ ଦେଇଥିଲେ ଯେ, ମରିସସ ଏହାର ସର୍ବୋତ୍ତମ ପ୍ରୟୋଗର ଦସ୍ତାବିଜ କରିପାରିବ, ଯାହା ଅନ୍ୟ ଦେଶ, ବିଶେଷକରି ଦ୍ୱୀପପୁଞ୍ଜ ଦେଶମାନଙ୍କ ପାଇଁ ମଧ୍ୟ ସମାନ ସ୍ୱାସ୍ଥ୍ୟ ସଙ୍କଟ ମୁକାବିଲା କରିବାରେ ସହାୟକ ହେବ।
ଦୁଇନେତା ମରିସସର ଆର୍ଥିକ କ୍ଷେତ୍ରକୁ ସମର୍ଥନ କରିବା, ମରିସସ ଯୁବକମାନଙ୍କୁ ଆୟୁର୍ବେଦିକ ଡାକ୍ତରୀ ଅଧ୍ୟୟନ କରିବାକୁ ସକ୍ଷମ କରିବା ସହିତ ବିଭିନ୍ନ କ୍ଷେତ୍ରରେ ସହଯୋଗ ବୃଦ୍ଧି ଉପରେ ଆଲୋଚନା କରିଥିଲେ ।
ମରିସସବାସୀଙ୍କ ସ୍ୱାସ୍ଥ୍ୟ ଏବଂ କଲ୍ୟାଣ ତଥା ଦୁଇ ଦେଶ ମଧ୍ୟରେ ଅଦ୍ଵିତୀୟ ସମ୍ପର୍କ ବଜାୟ ରଖିବା ପାଇଁ ପ୍ରଧାନମନ୍ତ୍ରୀ ଶ୍ରୀ ମୋଦୀ ଶୁଭେଚ୍ଛା ଜଣାଇଥିଲେ ।
ସ୍ଵରାଷ୍ଟ୍ର ବ୍ୟାପାର ମନ୍ତ୍ରଣାଳୟ
୫ ହଜାର କୋଟି ଟଙ୍କାର ବ୍ୟୟବରାଦ ସହିତ ‘‘ଅଗ୍ନିଶମ ସେବାର ସମ୍ପ୍ରସାରଣ ଓ ଆଧୁନିକୀକରଣ ପାଇଁ ଯୋଜନା’’ ଘୋଷଣା କଲା ସ୍ୱରାଷ୍ଟ୍ର ମନ୍ତ୍ରଣାଳୟ
୧୩ ଜୁନ୍, ୨୦୨୩ରେ ଅନୁଷ୍ଠିତ ରାଜ୍ୟ/କେନ୍ଦ୍ର ଶାସିତ ପ୍ରଦେଶ ବିପର୍ଯ୍ୟୟ ପ୍ରଶମନ ମନ୍ତ୍ରୀମାନଙ୍କ ବୈଠକରେ ଅଧ୍ୟକ୍ଷତା କରିବା ଅବସରରେ କେନ୍ଦ୍ର ସ୍ୱରାଷ୍ଟ୍ର ଓ ସମବାୟ ମନ୍ତ୍ରୀ, ଶ୍ରୀ ଅମିତ ଶାହା ଏହି ଯୋଜନାର ଘୋଷଣା କରିଥିଲେ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ କୁଶଳୀ ମାର୍ଗଦର୍ଶନରେ ଭାରତରେ ବିପର୍ଯ୍ୟୟ ବିପଦ ହ୍ରାସ ପ୍ରଣାଳୀକୁ ମଜବୁତ କରିବା ସହିତ ଭାରତକୁ ବିପର୍ଯ୍ୟୟ ପ୍ରତିରୋଧୀ କରିବା ଏବଂ ବିପର୍ଯ୍ୟୟ ସମୟରେ ‘ଶୂନ୍ୟ ମୃତ୍ୟୁ’ ଓ ଧନଜୀବନର ସର୍ବନିମ୍ନ କ୍ଷୟକ୍ଷତି ସୁନିଶ୍ଚିତ କରିବା ଲାଗି ସ୍ୱରାଷ୍ଟ୍ର ମନ୍ତ୍ରଣାଳୟ ଦ୍ୱାରା ବିଭିନ୍ନ ପ୍ରମୁଖ ପଦକ୍ଷେପ କାର୍ଯ୍ୟକାରୀ କରାଯାଉଛି
ଯୋଜନାର ଉଦ୍ଦେଶ୍ୟ ହେଉଛି ଜାତୀୟ ବିପର୍ଯ୍ୟୟ ମୁକାବିଲା ପାଣ୍ଠି  ମଧ୍ୟରେ ଅଗ୍ନିଶମ ସେବାର ବିସ୍ତାର ଓ ଆଧୁନିକୀକରଣ କରିବା, ଯାହାଫଳରେ ଏନଡିଆରଏଫର ପ୍ରସ୍ତୁତି ଓ କ୍ଷମତା ନିର୍ମାଣ ମାଧ୍ୟମରେ ରାଜ୍ୟସ୍ତରରେ ଅଗ୍ନିଶମ ସେବାକୁ ମଜବୁତ କରାଯାଇପାରିବ
ସ୍ୱରାଷ୍ଟ୍ର ମନ୍ତ୍ରଣାଳୟର ବିପର୍ଯ୍ୟୟ ପ୍ରଶମନ ପ୍ରଭାଗର ୱେବସାଇଟ୍ https://ndmindia.mha.gov.in ରୁ ଯୋଜନାର ବିବରଣୀ ଡାଉନଲୋଡ୍ କରାଯାଇପାରିବ
ମୋଟ୍ ୫ହଜାର କୋଟି ଟଙ୍କାର ବ୍ୟୟବରାଦ ସହିତ ‘‘ରାଜ୍ୟମାନଙ୍କରେ ଅଗ୍ନିଶମ ସେବାର ବିସ୍ତାର ଓ ଆଧୁନିକୀକରଣ ଲାଗି’’ ଯୋଜନା ଆରମ୍ଭ କରିଛି କେନ୍ଦ୍ର ସ୍ୱରାଷ୍ଟ୍ର ମନ୍ତ୍ରଣାଳୟ । ଜାତୀୟ ବିପର୍ଯ୍ୟୟ ମୁକାବିଲା ପାଣ୍ଠି ର ପ୍ରସ୍ତୁତି ଓ କ୍ଷମତା ନିର୍ମାଣ ପାଣ୍ଠି ଅଧୀନରେ ନିର୍ଦ୍ଧାରିତ ଆବଣ୍ଟନରୁ ଏହି ଅର୍ଥ ବିନିଯୋଗ କରାଯିବ। ରାଜ୍ୟମାନଙ୍କୁ ସେମାନଙ୍କର ଆଇନଗତ ଓ ମୌଳିକ ଭିତ୍ତିଭୂମି ଆଧାରିତ ସଂସ୍କାର ଆଧାରରେ ପ୍ରୋତ୍ସାହିତ କରିବା ଲାଗି ମୋଟ ବ୍ୟୟବରାଦ ମଧ୍ୟରୁ ୫୦୦ କୋଟି ଟଙ୍କାର ଅର୍ଥରାଶି ରଖାଯାଇଛି । ଏ ସଂକ୍ରାନ୍ତରେ ସବୁ ରାଜ୍ୟର ମୁଖ୍ୟ ସଚିବ ଏବଂ ଅଗ୍ନିଶମ ସେବା ମୁଖ୍ୟମାନଙ୍କୁ ପତ୍ର ପଠାଯାଇଛି ।
୧୩ ଜୁନ୍, ୨୦୨୩ରେ ଅନୁଷ୍ଠିତ ରାଜ୍ୟ/କେନ୍ଦ୍ର ଶାସିତ ପ୍ରଦେଶ ବିପର୍ଯ୍ୟୟ ପ୍ରଶମନ ମନ୍ତ୍ରୀମାନଙ୍କ ବୈଠକରେ ଅଧ୍ୟକ୍ଷତା କରିବା ଅବସରରେ କେନ୍ଦ୍ର ସ୍ୱରାଷ୍ଟ୍ର ଓ ସମବାୟ ମନ୍ତ୍ରୀ, ଶ୍ରୀ ଅମିତ ଶାହା ଏହି ଯୋଜନାର ଘୋଷଣା କରିଥିଲେ ।
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ କୁଶଳୀ ମାର୍ଗଦର୍ଶନରେ ଭାରତରେ ବିପର୍ଯ୍ୟୟ ବିପଦ ହ୍ରାସ ପ୍ରଣାଳୀକୁ ମଜବୁତ କରିବା ସହିତ ଭାରତକୁ ବିପର୍ଯ୍ୟୟ ପ୍ରତିରୋଧୀ କରିବା ଏବଂ ବିପର୍ଯ୍ୟୟ ସମୟରେ ‘ଶୂନ୍ୟ ମୃତ୍ୟୁ’ ଓ ଧନଜୀବନର ସର୍ବନିମ୍ନ କ୍ଷୟକ୍ଷତି ସୁନିଶ୍ଚିତ କରିବା ଲାଗି ସ୍ୱରାଷ୍ଟ୍ର ମନ୍ତ୍ରଣାଳୟ ଦ୍ୱାରା ବିଭିନ୍ନ ପ୍ରମୁଖ ପଦକ୍ଷେପ କାର୍ଯ୍ୟକାରୀ କରାଯାଉଛି ।
ଯୋଜନାର ଉଦ୍ଦେଶ୍ୟ ହେଉଛି ଜାତୀୟ ବିପର୍ଯ୍ୟୟ ମୁକାବିଲା ପାଣ୍ଠି  ମଧ୍ୟରେ ଅଗ୍ନିଶମ ସେବାର ବିସ୍ତାର ଓ ଆଧୁନିକୀକରଣ କରିବା, ଯାହାଫଳରେ ଏନଡିଆରଏଫର ପ୍ରସ୍ତୁତି ଓ କ୍ଷମତା ନିର୍ମାଣ ମାଧ୍ୟମରେ ରାଜ୍ୟସ୍ତରରେ ଅଗ୍ନିଶମ ସେବାକୁ ମଜବୁତ କରାଯାଇ ପାରିବ ।
ଯୋଜନା ଅଧୀନରେ ପ୍ରକଳ୍ପ/ପ୍ରସ୍ତାବ ଲାଗି ଅର୍ଥ ଆବଣ୍ଟନ ନିମନ୍ତେ, ସମ୍ପୃକ୍ତ ରାଜ୍ୟ ସରକାରଙ୍କୁ ଏସବୁ ପ୍ରକଳ୍ପ/ପ୍ରସ୍ତାବର ମୋଟ୍ ବ୍ୟୟର ୨୫% ରାଜ୍ୟମାନଙ୍କୁ ଛାଡ଼ି, ଯେଉଁମାନେ ୧୦% ଯୋଗଦାନ ଦେବେ) ଯୋଗଦାନ ଦେବାକୁ ହେବ ଏବଂ ସେମାନେ ନିଜ ବଜେଟ୍ ସମ୍ବଳରୁ ଏହି ଅର୍ଥ ଯୋଗାଇ ଦେବେ । ସ୍ୱରାଷ୍ଟ୍ର ମନ୍ତ୍ରଣାଳୟର ବିପର୍ଯ୍ୟୟ ପ୍ରଶମନ ପ୍ରଭାଗର ୱେବସାଇଟ୍ https://ndmindia.mha.gov.in ରୁ ଯୋଜନାର ବିବରଣୀ ଡାଉନଲୋଡ୍ କରାଯାଇପାରିବ ।
ପଞ୍ଚଦଶ ଅର୍ଥ ଆୟୋଗଙ୍କ ସୁପାରିସ ଅନୁଯାୟୀ, ଏହି ଯୋଜନାକୁ କାର୍ଯ୍ୟକାରୀ କରାଯାଉଛି । ଜାତୀୟ ବିପର୍ଯ୍ୟୟ ମୁକାବିଲା ପାଣ୍ଠି  ଏବଂ ରାଜ୍ୟ ବିପର୍ଯ୍ୟୟ ମୁକାବିଲା ପାଣ୍ଠି  ରୁ ୧୨.୫ % ଲେଖାଏଁ [ମୋଟ୍ ଜାତୀୟ ବିପର୍ଯ୍ୟୟ ବିପତ୍ତି ପ୍ରଶମନ ପାଣ୍ଠି  ଏବଂ ରାଜ୍ୟ ବିପର୍ଯ୍ୟୟ ବିପତ୍ତି ପ୍ରଶମନ ପାଣ୍ଠି  ମୋଟ୍ କର୍ପସର ୧୦%] ଅର୍ଥ ବିପର୍ଯ୍ୟୟ ମୁକାବିଲା ପ୍ରସ୍ତୁତି ଓ କ୍ଷମତା ନିର୍ମାଣ ପାଇଁ ଖର୍ଚ୍ଚ କରିବାକୁ ଆୟୋଗ ସୁପାରିସ କରିଥିଲେ ।
ଏନଡିଆରଏଫର ମୋଟ୍ କୋଷ ମଧ୍ୟରୁ ୫,୦୦୦ କୋଟି ଟଙ୍କାର ଅର୍ଥରାଶି ‘ଅଗ୍ନିଶମ ସେବାର ବିସ୍ତାର ଓ ଆଧୁନିକୀକରଣ’ ପାଇଁ ପ୍ରାଥମିକତା ଆଧାରରେ ରଖାଯାଇଛି । ନିର୍ଦ୍ଧାରିତ ଆବଣ୍ଟନ ବାବଦରେ ମଞ୍ଜୁର ପ୍ରକଳ୍ପ ଲାଗି ପ୍ରତିବଦ୍ଧ ଦେୟତା ସେଗୁଡ଼ିକ ସମ୍ପୂର୍ଣ୍ଣ ହେବାର ଅବଧି ପରେ କୌଣସି ସ୍ପିଲ୍-ଓଭର ହେବ ନାହିଁ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଋଥ ଯାତ୍ରା ଅବସରରେ ଲୋକମାନଙ୍କୁ ଅଭିନନ୍ଦନ ଜଣାଇଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ରଥ ଯାତ୍ରା ଅବସରରେ ଲୋକଙ୍କୁ ଅଭିନନ୍ଦନ ଜଣାଇଛନ୍ତି । ସମ୍ପ୍ରତି ମନ କି ବାତ କାର୍ଯ୍ୟକ୍ରମରେ ଭାରତୀୟ ସଂସ୍କୃତିରେ ରଥ ଯାତ୍ରାର ମହତ୍ୱ ଉପରେ ଶ୍ରୀ ମୋଦୀ ତାଙ୍କ ମତର ଏକ ଭିଡିଓ ମଧ୍ୟ ସେୟାର କରିଛନ୍ତି ।
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି;
“ରଥ ଯାତ୍ରାର ବିଶେଷ ଦିନରେ ଶୁଭେଚ୍ଛା । ଆମେ ଲଗାତାର ଅଶୀର୍ବାଦ ପାଇଁ ଭଗବାନ ଜଗନ୍ନାଥଙ୍କୁ ପ୍ରାର୍ଥନା କରୁଛୁ । ଆସନ୍ତୁ ସମସ୍ତେ ଉତ୍ତମ ସ୍ୱାସ୍ଥ୍ୟ ଏବଂ ସୁଖ ପାଇଁ ଆଶୀର୍ବାଦ ପ୍ରାପ୍ତ ହେବା ।”
ସମ୍ପ୍ରତି ମନ କି ବାତ୍ କାର୍ଯ୍ୟକ୍ରମରେ ମୁଁ ରଥ ଯାତ୍ରା ଏବଂ ଆମ ସଂସ୍କୃତିରେ ଏକ ଯାତ୍ରାର ମହତ୍ୱ ବିଷୟରେ ଯାହା କହିଥିଲି ତାହା ସେୟାର କରିଛି ।”
HS
(
ସ୍ଵରାଷ୍ଟ୍ର ବ୍ୟାପାର ମନ୍ତ୍ରଣାଳୟ
ପ୍ରବାସୀ ଶ୍ରମିକଙ୍କ ଯାତ୍ରା ସୁଗମ କରିବାକୁ ଅଧିକ ଟ୍ରେନ ଚଳାଇବା ପାଇଁ ରେଳବାଇ ଓ ରାଜ୍ୟମାନଙ୍କ ମଧ୍ୟରେ ସକ୍ରିୟ ସହଯୋଗ ଲୋଡା; ଜିଲ୍ଲା କର୍ତ୍ତୃପକ୍ଷ ନିଜର ଆବଶ୍ୟକତା ବିଷୟରେ ରେଳବାଇକୁ ଜଣାଇବେ
• ସୀମାନ୍ତରେ ଅଧିକ ବସ ଚଳାଇ ପ୍ରବାସୀ ଶ୍ରମିକଙ୍କୁ ସୁବିଧାରେ ନିଜ ଗନ୍ତବ୍ୟସ୍ଥଳୀରେ ପହଞ୍ଚାଇବାକୁ ପରାମର୍ଶ
• ସଡକରେ ଚାଲି ଚାଲି ଯାଉଥିବା ଶ୍ରମିକ ଓ ପ୍ରବାସୀଙ୍କ ପାଇଁ ଆଶ୍ରୟସ୍ଥଳର ବ୍ୟବସ୍ଥା କରି ସେମାନଙ୍କୁ ବସଷ୍ଟାଣ୍ଟ ଓ ଷ୍ଟେସନରେ ପହଞ୍ଚାଇବା ପର୍ଯ୍ୟନ୍ତ ସର୍ବନିମ୍ନ ସୁବିଧା ସୁଯୋଗ ଯୋଗାଇବାକୁ ରାଜ୍ୟମାନଙ୍କୁ କହିଲା କେନ୍ଦ୍ର
• ବସ/ଟ୍ରେନ ଛାଡିବା ସମ୍ପର୍କରେ ସ୍ପଷ୍ଟ ସୂଚନା ଦିଅ ଓ ଗୁଜବକୁ ପାରୁ ପର୍ଯ୍ୟନ୍ତ ରୋକ: ସ୍ୱରାଷ୍ଟ୍ର ମନ୍ତ୍ରଣାଳୟ
ବିଭିନ୍ନ ସ୍ଥାନରେ ଲକଡାଉନ ଯୋଗୁଁ ଅଟକି ରହିଥିବା ପ୍ରବାସୀ ଶ୍ରମିକମାନେ ବହୁ ସଂଖ୍ୟାରେ ଘର ମୁହାଁ ହେବାକୁ ବ୍ୟଗ୍ର ହେବାର କାରଣ ସମ୍ପର୍କରେ କେନ୍ଦ୍ର ସ୍ୱରାଷ୍ଟ୍ର ମନ୍ତ୍ରଣାଳୟ ପକ୍ଷରୁ ରାଜ୍ୟମାନଙ୍କ ଉଦ୍ଦେଶ୍ୟରେ ଜାରି ଏକ ପତ୍ରରେ କୁହାଯାଇଛି । ଏହା ପଛରେ କରୋନା ସଂକ୍ରମଣ ଭୟ ଓ ଜୀବିକାହାନୀର ଆଶଙ୍କା ମୁଖ୍ୟ କାରଣ ବୋଲି କୁହାଯାଇଛି । ଏହି ପ୍ରବାସୀ ଶ୍ରମିକଙ୍କ ଦୁଃଖ ଦୁର୍ଦ୍ଦଶା ଲାଘବ କରିବା ପାଇଁ ଏହି ପତ୍ରରେ ରାଜ୍ୟମାନଙ୍କୁ ପରାମର୍ଶ ଦିଆଯିବା ସହ କେତେକ ପଦକ୍ଷେପ ସମ୍ପର୍କରେ ମଧ୍ୟ ଅବଗତ କରାଯାଇଛି । ଏହି କାର୍ଯ୍ୟରେ କେନ୍ଦ୍ର ସରକାରଙ୍କ ସହ ସକ୍ରିୟ ସମନ୍ୱୟ ରଖି କାମ କରିବାକୁ ପରାମର୍ଶ ଦିଆଯାଇଛି ।
ସେଗୁଡିକ ହେଲା –
- ଉପଯୁକ୍ତ ଓ ସକ୍ରିୟ ସହଯୋଗ ଭିତ୍ତିରେ ଏସବୁ ଶ୍ରମିକମାନଙ୍କ ପାଇଁ ଅଧିକ ସଂଖ୍ୟକ ସ୍ୱତନ୍ତ୍ର ଟ୍ରେନ ଚଳାଚଳର ବ୍ୟବସ୍ଥା ଅବିଳମ୍ବେ କରିବା । ଏଥିପାଇଁ ରେଳବାଇ ମନ୍ତ୍ରଣାଳୟ ସହ ସକ୍ରିୟ ସହଯୋଗ ରକ୍ଷା କରି କାର୍ଯ୍ୟ କରିବାକୁ ରାଜ୍ୟ ସରକାରମାନଙ୍କୁ କୁହାଯାଇଛି ।
- ପ୍ରବାସୀ ଶ୍ରମିକମାନଙ୍କୁ ସେମାନଙ୍କ ଗନ୍ତବ୍ୟ ସ୍ଥଳରେ ପହଞ୍ଚାଇବା ପାଇଁ ଅଧିକରୁ ଅଧି ବସ ଚଳାଚଳର ସୁବିଧା କରିବା । ଆନ୍ତଃରାଜ୍ୟ ସୀମାନ୍ତ ଫାଟକରେ ପ୍ରବାସୀଶ୍ରମିକଙ୍କୁ ନେଇ ଆସୁଥିବା ବସଗୁଡିକ ରାଜ୍ୟରେ ପ୍ରବେଶ ପାଇଁ ଆବଶ୍ୟକ ଅନୁମତି ଦେବାର ବ୍ୟବସ୍ଥା କରିବାକୁ ପଡିବ ।
- ଶ୍ରମିକଙ୍କ ପରିବହନ ପାଇଁ ଉଦ୍ଦିଷ୍ଟ ସ୍ୱତନ୍ତ୍ର ଟ୍ରେନ ଓ ବସର ଯାତ୍ରା ସମୟରେ ଓ ତାରିଖ ସମ୍ପର୍କରେ ସ୍ପଷ୍ଟ ସୂଚନା ପ୍ରଦାନ କରିବାକୁ ହେବ । ଏ ନେଇ ସ୍ପଷ୍ଟ ସୂଚନାର ଅଭାବ ଯୋଗୁଁ ଗୁଜବ ସୃଷ୍ଟି ହୋଇ ଶ୍ରମିକମାନେ ବିଭ୍ରାନ୍ତ ହେଉଛନ୍ତି ଏବଂ ସେମାନଙ୍କ ମଧ୍ୟରେ ଅସନ୍ତୋଷ ସୃଷ୍ଟି ହେଉଛି । ତେଣୁ ତାହାର ତୁରନ୍ତ ନିରାକରଣ କରିବାକୁ ହେବ ।
- ପ୍ରବାସୀ ଶ୍ରମିକଙ୍କ ପାଇଁ ବିଶ୍ରାମ ଶିବିର/ସ୍ଥାନ ଆଦି ଆବଶ୍ୟକତା ଅନୁସାରେ କରିବାକୁ ପଡିବ । ଏସବୁ ବିଶ୍ରାମ ସ୍ଥଳରେ ଖାଦ୍ୟ, ପାନୀୟ, ସ୍ୱାସ୍ଥ୍ୟସେବା ଓ ମୌଳିକ ପରିଚ୍ଛନ୍ନତା ବ୍ୟବସ୍ଥା ରହିବ । ଯେଉଁ ସବୁ ଶ୍ରମିକ ଏବେ ରାସ୍ତାରେ ଚାଲି ଚାଲି ଘରକୁ ଫେରୁଛନ୍ତି ସେମାନଙ୍କ ପାଇଁ ଏସବୁ ବ୍ୟବସ୍ଥା ନିଶ୍ଚିତ କରିବାକୁ ପଡିବ ଏବଂ ଏସବୁ କାମ ନିଶ୍ଚିତ କରିବା ରାଜ୍ୟ ସରକାରଙ୍କ ଦାୟିତ୍ୱ ।
- ଜିଲ୍ଲା ପ୍ରଶାସନ ପଦାତିକ ଶ୍ରମିକମାନଙ୍କୁ ବିଶ୍ରାମ ଓ ଆଶ୍ରୟ ଶିବିରରେ ରଖିବାର ବ୍ୟବସ୍ଥା କରିବା ସହ ସେମାନଙ୍କୁ ନିକଟବର୍ତ୍ତୀ ରେଳଷ୍ଟେସନ/ବସଷ୍ଟାଣ୍ଡକୁ ପଠାଇବାର ପରିବହନ ବ୍ୟବସ୍ଥା କରିବେ ।
- ମହିଳା, ଶିଶୁ ଓ ବୟସ୍କ ପ୍ରବାସୀମାନଙ୍କ ନିର୍ଦ୍ଦିଷ୍ଟ ଆବଶ୍ୟକତା ପୂରଣ ପାଇଁ ସ୍ୱତନ୍ତ୍ର ଦୃଷ୍ଟି ଦେବାକୁ ପଡିବ ।
- ଜିଲ୍ଲା ପ୍ରଶାସନ ବିଶ୍ରାମ/ଆଶ୍ରୟ ଶିବିର ଗୁଡିକରେ ସ୍ୱେଚ୍ଛାସେବୀ ସଂଗଠନର ପ୍ରତିନିଧିମାନଙ୍କୁ ନୟୋଜିତ କରି ପ୍ରବାସୀ ଶ୍ରମିକମାନଙ୍କ କ୍ୱାରେଣ୍ଟାଇନ ଗତ ଆବଶ୍ୟକତା ପୂରଣ ଦିଗରେ ପଦକ୍ଷେପ ନେଇପାରିବେ । ପ୍ରବାସୀ ଶ୍ରମିକମାନେ ଏବେ ଯେଉଁଠି ଅଛନ୍ତି ସେଠାରେ ସେମାନଙ୍କୁ ମୌଳିକ ସୁବିଧା ସୁଯୋଗ ଯୋଗାଇ ଆଉ କିଛି କାଳ ରହିବାକୁ ଉତ୍ସାହିତ କରାଯାଇପାରିବ ।
- ପ୍ରବାସୀ ଶ୍ରମିକମାଙ୍କ ନାମ, ଠିକଣା, ଯୋଗାଯୋଗ ନମ୍ବର ଆଦି ଲିପିବଦ୍ଧ କରିବାକୁ ହେବ । ଭବିଷ୍ୟତରେ ଏହା କଣ୍ଟାକ୍ଟ ଟ୍ରେସଂରେ ସହାୟକ ହେବ ।
ଏହି ପତ୍ରରେ ଆହୁରି କୁହାଯାଇଛି ଯେ କୌଣସି ପ୍ରବାସୀ ଶ୍ରମିକ ରେଳପଥ ଓ ରାସ୍ତାରେ ଚାଲିଚାଲି ଘରକୁ ଯେପରି ନ ଫେରନ୍ତି ତାହାକୁ ରାଜ୍ୟ ସରକାରମାନଙ୍କୁ ନିଶ୍ଚିତ କରିବାକୁ ପଡିବ । ଏହି ଶ୍ରମିକମାନଙ୍କୁ ନିଜର ଗନ୍ତବ୍ୟ ସ୍ଥାନରେ ପହଞ୍ଚାଇବା ପାଇଁ ରାଜ୍ୟ ସରକାର ସ୍ୱତନ୍ତ୍ର ଟ୍ରେନ ଚଳାଚଳ ପାଇଁ ରେଳବାଇ ମନ୍ତ୍ରଣାଳୟକୁ ଆବଶ୍ୟକତା ଅନୁସାରେ ଅନୁରୋଧ କରିବେ ।
ରେଳ ମନ୍ତ୍ରଣାଳୟ
ଭାରତୀୟ ରେଳର ନିରାପତ୍ତା ରେକର୍ଡ : ଗତବର୍ଷ ଏପ୍ରିଲଠାରୁ ରେଳ ଦୁର୍ଘଟଣାରେ କାହାର ମୃତ୍ୟୁ ହୋଇନାହିଁ
• 2019-20ରେ ସର୍ବାଧିକ ଲେବଲ କ୍ରସିଂ ଉଚ୍ଛେଦ
• 5181 କିଲୋମିଟର ଦୀର୍ଘ ରେଳରାସ୍ତା ନବୀକରଣ
• 2019-20ରେ 1309 ରେଳ ଓଭର ଓ ଅଣ୍ଡର ବ୍ରିଜ ନିର୍ମାଣ
• 1367 ରେଳ ପୋଲର ରକ୍ଷଣାବେକ୍ଷଣ
ଗତ ବର୍ଷ ଏପ୍ରିଲଠାରୁ ଚଳିତ ବର୍ଷ ମାର୍ଚ୍ଚ ମାସ ମଧ୍ୟରେ ଭାରତୀୟ ରେଳ ସର୍ବାଧିକ ନିରପତ୍ତା ରେକର୍ଡ ସୃଷ୍ଟି କରିଛି । ଏପର୍ଯ୍ୟନ୍ତ  ଟ୍ରେନ ଦୁର୍ଘଟଣା ଯୋଗୁଁ କୌଣସି ଯାତ୍ରୀଙ୍କର ମୃତ୍ୟୁ ହୋଇନାହିଁ । 1853ରେ ରେଳବାଇର ଆରମ୍ଭ ଅର୍ଥାତ ଦୀର୍ଘ 166 ବର୍ଷର ରେଳ ଇତିହାସରେ ପ୍ରଥମଥର ପାଇଁ 2019-20 ଆର୍ଥିକ ବର୍ଷରେ ଏକ ଉଲ୍ଲେଖନୀୟ ଘଟଣା ଘଟିଛି । ନିରାପତ୍ତା ରକ୍ଷା ଦିଗରେ ରେଳବାଇର କ୍ରମାଗତ ପ୍ରଚେଷ୍ଟା ଯୋଗୁଁ ଗତ 15 ମାସ ମଧ୍ୟରେ କୌଣସି ଯାତ୍ରୀଙ୍କର ଦୁର୍ଘଟଣାରେ ମୃତ୍ୟୁ ହୋଇନାହିଁ । ଯାତ୍ରୀ ସୁରକ୍ଷା ପ୍ରତି ଭାରତୀୟ ରେଳ ସର୍ବୋଚ୍ଚ ପ୍ରଥମିକତା ଦେଉଥିବାବେଳେ ମାନବ ପରିଚାଳିତ ଲେବଲ କ୍ରସିଂ ଉଚ୍ଛେଦ, ଅଧିକ ରେକ ଓଭରବ୍ରିଜ ନିର୍ମାଣ, ରେଳ ପୋଲଗୁଡିକର ରକ୍ଷଣାବେକ୍ଷଣ ଓ ରେଳ ଟ୍ରାକଗୁଡିକର ନବୀକରଣ ଯୋଗୁଁ ରେଳ ସୁରକ୍ଷା ବ୍ୟବସ୍ଥାରେ ଏହି ଉନ୍ନତି ଆସିଛି । ଏହାଛଡା ଭାରତୀୟ ଇସ୍ପାତ ପ୍ରାଧିକରଣ  ଠାରୁ ରେଳ ଧାରଣା ଆଣିବା, ଟ୍ରାକଗୁଡ଼ିକର ରକ୍ଷଣାବେକ୍ଷଣ, କର୍ମଚାରୀଙ୍କ ଉପଯୁକ୍ତ ତାଲିମ, ସଂକେତ ବ୍ୟବସ୍ଥାର ଉନ୍ନତି ଓ ରେଳ ସୁରକ୍ଷାରେ ଅତ୍ୟାଧୁନିକ ବୈଷୟିକ ବ୍ୟବସ୍ଥାର ଉପଯୋଗ ଯୋଗୁଁ ଏହା ସମ୍ଭବ ହୋଇପାରିଛି । ଯାତ୍ରୀ ସୁରକ୍ଷା ବୃଦ୍ଧି ପାଇଁ ଭାରତୀୟ ରେଳ ପକ୍ଷରୁ ନିମ୍ନୋକ୍ତ ପଦକ୍ଷେପମାନ ନିଆଯାଇଛି –
1) 2019-20ରେ ମାନବ ପରିଚାଳିତ 1274ଟି ଲେବଲ କ୍ରସିଂକୁ ଉଚ୍ଛେଦ କରାଯାଇଛି । ଗତ ବର୍ଷ ଏହି ସଂଖ୍ୟା 631 ଥିଲା ।
2) 2019-20ରେ 1309ଟି ରେଳ ଓଭର ଇ ଅଣ୍ଡର ବ୍ରିଜ ନିର୍ମାଣ ଯୋଗୁଁ ରେଳ ସୁରକ୍ଷା ବୃଦ୍ଧି ପାଇଛି ।
3) 2019-20ରେ 1367ଟି ରେଳ ପୋଲର ସଂପୂର୍ଣ୍ଣ ରକ୍ଷାଣାବେକ୍ଷଣ କରାଯାଇଛି, ଯାହାକି ଗତ ଆର୍ଥିକ ବର୍ଷରେ 1013 ଥିଲା ।
4) 2019-20ରେ 5181 କିଲୋମିଟର ରେଳ ଟ୍ରାକର ନବୀକରଣ କରାଯାଇଥିବା ବେଳେ 2018-19ରେ ଏହା 4265 କିଲୋମିଟର ଥିଲା ।
5) ପ୍ରାୟ 13.8 ଲକ୍ଷ ଟନ ରେଳ ଧାରଣା ସେଲ ଠାରୁ ଅଣାଯାଇ ରେଳ ଧାରଣାଗୁଡିକୁ ଅଧିକ ସୁଦୃଢ କରାଯାଇଛି ।
6) 2019-20ରେ 285ଟି ଲେବଲ କ୍ରସିଂକୁ ସିଗନାଲ ଦ୍ଵାରା ଇଣ୍ଟର ଲକିଙ୍ଗ କରାଯାଇଛି
7) 2019-20ରେ 84ଟି ଷ୍ଟେସନରେ ମେକାନିକାଲ ସଂକେତ ବ୍ୟବସ୍ଥା ସ୍ଥାନରେ ଇଲେକ୍ଟ୍ରୋନିକ ସଂକେତ ବ୍ୟବସ୍ଥା ପ୍ରବର୍ତ୍ତନ କରାଯାଇଛି ।
2017-18 ଆର୍ଥିକ ବର୍ଷରେ ରାଷ୍ଟ୍ରୀୟ ରେଳ ସଂରକ୍ଷଣ କୋଷ ସୃଷ୍ଟି ହେବାଠାରୁ ଏହା ସମ୍ଭବ ହୋଇପାରିଛି । ଏବାବଦକୁ ଆସନ୍ତା 5 ବର୍ଷ ଭିତରେ 1 ଲକ୍ଷ କୋଟି ଟଙ୍କା ଖର୍ଚ୍ଚ ହେବ । ଯାହାଯୋଗୁଁ ବାର୍ଷିକ ଆୟରେ 20 ହଜାର କୋଟି ଟଙ୍କା ବୃଦ୍ଧି ପାଇବ । ଏହି ଅର୍ଥ ଯୋଗୁଁ ଅତ୍ୟାବଶ୍ୟକ ନିରାପତ୍ତା ଜନିତ ପଦକ୍ଷେପ ନିଆଯିବାରୁ ଏପରି ସଫଳତା ମିଳିପାରିଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପାପୁଆ ନ୍ୟୁ ଗିନିରେ ଆଇଟିଇସି ବିଦ୍ୱାନଙ୍କ ସହ କଥା ହେଲେ ପ୍ରଧାନମନ୍ତ୍ରୀ
୨୦୨୩ ମେ ୨୨ରେ ଭାରତ-ପ୍ରଶାନ୍ତ ମହାସାଗରୀୟ ଦ୍ୱୀପ ସହଯୋଗ ଫୋରମ ର ତୃତୀୟ ଶିଖର ସମ୍ମିଳନୀରେ ଯୋଗ ଦେବା ପାଇଁ ପୋର୍ଟ ମୋରେସବି ଗସ୍ତ ଅବସରରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ପ୍ରଶାନ୍ତ ମହାସାଗରୀୟ ଦ୍ୱୀପପୁଞ୍ଜ ଦେଶରୁ ଇଣ୍ଡିଆନ ଟେକ୍ନିକାଲ ଆଣ୍ଡ ଇକୋନୋମିକ କୋଅପରେସନ  ପାଠ୍ୟକ୍ରମର ପୂର୍ବ ଛାତ୍ରଛାତ୍ରୀଙ୍କ ସହ ଆଲୋଚନା କରିଛନ୍ତି । ସେମାନଙ୍କ ମଧ୍ୟରେ ବରିଷ୍ଠ ସରକାରୀ ଅଧିକାରୀ, ପ୍ରମୁଖ ପେସାଦାର ବା ପ୍ରଫେସନାଲ ଏବଂ କମ୍ୟୁନିଟି ଲିଡରମାନେ ସାମିଲ ଥିଲେ, ଯେଉଁମାନେ ଆଇଟିଇସି ଅଧୀନରେ ଭାରତରେ ତାଲିମ ନେଇଥିଲେ । ସେମାନେ ଭାରତରୁ ପାଇଥିବା ଦକ୍ଷତାକୁ ସେମାନଙ୍କ ସମାଜ ପାଇଁ ଉପଯୋଗ କରୁଛନ୍ତି ।
ପ୍ରଧାନମନ୍ତ୍ରୀ ସେମାନଙ୍କୁ ବ୍ୟକ୍ତିଗତ ସଫଳତା ଏବଂ ଉପଲବ୍ଧିଗୁଡ଼ିକ ପାଇଁ ଶୁଭେଚ୍ଛା ଜଣାଇଥିଲେ । ବିଶେଷକରି ସୁଶାସନ, ଜଳବାୟୁ ପରିବର୍ତ୍ତନ, ଡିଜିଟାଲ ଉତ୍ପାଦ ଏବଂ ନିରନ୍ତର ବିକାଶ ଭଳି କ୍ଷେତ୍ରରେ ଦେଶଗୁଡ଼ିକ ପାଇଁ ସେମାନଙ୍କର ବିକାଶମୂଳକ ଲକ୍ଷ୍ୟ ପୂରଣ ଦିଗରେ ଭାରତର ଦକ୍ଷତା ବିକାଶ ପଦକ୍ଷେପ ଗୁରୁତ୍ୱପୂର୍ଣ୍ଣ ଭୂମିକା ଗ୍ରହଣ କରିଥିବା ପ୍ରଧାନମନ୍ତ୍ରୀ ମୋଦୀ କହିଥିଲେ । ଏଭଳି ଦକ୍ଷତା ବିକାଶ ପ୍ରୟାସ ପାଇଁ ଭାରତର ସମର୍ଥନ ରହିଥିବା ସେ ଦୋହରାଇଥିଲେ ।
୨୦୧୫ରେ ଏଫଆଇପିଆଇସି ଶିଖର ସମ୍ମିଳନୀ ପରେ ଭାରତ ଏହି କ୍ଷେତ୍ରରେ ଥିବା ସମସ୍ତ ଦେଶର ପ୍ରାୟ ୧,୦୦୦ ଅଧିକାରୀଙ୍କୁ ତାଲିମ ଦେଇଛି । ଭାରତ କୃଷି ଏବଂ ସମ୍ବନ୍ଧିତ କ୍ଷେତ୍ରରେ ସହାୟତା ପାଇଁ ଏହି ଦେଶଗୁଡ଼ିକରେ ଏଜେନ୍ସିଗୁଡ଼ିକୁ ଦୀର୍ଘକାଳୀନ ଡେପୁଟେସନରେ ବିଶେଷଜ୍ଞଙ୍କୁ ମଧ୍ୟ ପଠାଇଛି ।
SR
(
ରାଷ୍ଟ୍ରପତିଙ୍କ ସଚିବାଳୟ
ଶ୍ରୀ ପ୍ରଣବ ମୁଖାର୍ଜୀଙ୍କ ଜନ୍ମ ବାର୍ଷିକୀରେ ଶ୍ରଦ୍ଧାଞ୍ଜଳି ଜଣାଇଲେ ରାଷ୍ଟ୍ରପତି
ଭାରତର ପୂର୍ବତନ ରାଷ୍ଟ୍ରପତି ଶ୍ରୀ ପ୍ରଣବ ମୁଖାର୍ଜୀଙ୍କ ଜନ୍ମ ବାର୍ଷିକୀରେ ରାଷ୍ଟ୍ରପତି ଶ୍ରୀ ରାମ ନାଥ କୋବିନ୍ଦ  ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି । ରାଷ୍ଟ୍ରପତି ତଥା ରାଷ୍ଟ୍ରପତି ଭବନର ଅଧିକାରୀମାନେ ଶ୍ରୀ ପ୍ରଣବ ମୁଖାର୍ଜୀଙ୍କ ଫଟୋ ଚିତ୍ରରେ ପୁଷ୍ପମାଲ୍ୟ ପ୍ରଦାନ ପୂର୍ବକ ଶ୍ରଦ୍ଧାଞ୍ଜଳି ଅର୍ପଣ କରିଥିଲେ ।
ଅର୍ଥ ମନ୍ତ୍ରଣାଳୟ
କେନ୍ଦ୍ର ଅର୍ଥ ଓ କର୍ପୋରେଟ ବ୍ୟାପାର ମନ୍ତ୍ରୀ ଶ୍ରୀମତୀ ନିର୍ମଳା ସୀତାରମଣଙ୍କ ଦ୍ଵାରା ଆତ୍ମନିର୍ଭର ଭାରତ ଅଭିଯାନ ପଞ୍ଚମ ପର୍ଯ୍ୟାୟ ଘୋଷଣାର ବିସ୍ତୃତ ଉପସ୍ଥାପନା
କେନ୍ଦ୍ର ଅର୍ଥ ଓ କର୍ପୋରେଟ ବ୍ୟାପାର ମନ୍ତ୍ରୀ ଶ୍ରୀମତୀ ନିର୍ମଳା ସୀତାରମଣଙ୍କ ଦ୍ଵାରା ଘୋଷଣା କରାଯାଇଥିବା “ଆତ୍ମନିର୍ଭର ଭାରତ ଅଭିଯାନ”ର ପଞ୍ଚମ ପର୍ଯ୍ୟାୟ ବିଷୟରେ ବିସ୍ତୃତ ଜାଣିବା ପାଇଁ ନିମ୍ନ ଲିଙ୍କ ପରିଦର୍ଶନ କରନ୍ତୁ ।
https://static.pib.gov.in/WriteReadData/userfiles/Aatma%20Nirbhar%20Bharat%20%20Presentation%20Part%205%2017-5-2020.pdf
ପେଟ୍ରୋଲିୟମ ଓ ପ୍ରାକୃତିକ ବାଷ୍ପ ମନ୍ତ୍ରଣାଳୟ
ଏଲପିଜି ସିଲିଣ୍ଡର ରିଫିଲିଂ
ଗରିବ ପରିବାରଙ୍କୁ ସ୍ୱଚ୍ଛ ରୋଷେଇ ଇନ୍ଧନ ଯୋଗାଇବା ପାଇଁ ସରକାର 5 କୋଟି ଜମା-ମୁକ୍ତ ଏଲପିଜି ସଂଯୋଗ ଯୋଗାଇବା ପାଇଁ “ପ୍ରଧାନ ମନ୍ତ୍ରୀ ଉଜ୍ଜ୍ଵଳା ଯୋଜନା”  ଯୋଜନା ଆରମ୍ଭ କରିଥିଲେ, ଯାହା ପରବର୍ତ୍ତୀ ସମୟରେ ଏହି ସଂଖ୍ୟା 8 କୋଟିକୁ ବୃଦ୍ଧି କରାଯାଇଥିଲା । ଏହି ଯୋଜନାର ଲକ୍ଷ୍ୟ ସେପ୍ଟେମ୍ବର, 2019 ରେ ହାସଲ ହୋଇସାରିଛି । ଏହି ଯୋଜନାର କାର୍ଯ୍ୟାନ୍ୱୟନରେ ଜାତୀୟ ସ୍ତରରେ ଏଲପିଜି ଉପଭୋକ୍ତା ସଂଖ୍ୟା 01.04.2016 ସୁଦ୍ଧା 61.9% ରୁ 01.01.2021 ସୁଦ୍ଧା 99.5%କୁ ବୃଦ୍ଧି ପାଇଛି । 01.01.2021 ସୁଦ୍ଧା, ମୋଟ ଏଲପିଜି ଗ୍ରାହକଙ୍କ ସଂଖ୍ୟା 28.74 କୋଟିରେ ପହଞ୍ଚିଛି । ରାଜ୍ୟ ଏବଂ କେନ୍ଦ୍ରଶାସିତ ଅଞ୍ଚଳୱାରୀ ବିବରଣୀ ନିମ୍ନରେ ପ୍ରଦାନ କରାଯାଇଛି । ପୁଣି, ଫେବୃଆରୀ 01, 2021ରେ ହୋଇଥିବା ବଜେଟ୍ ଘୋଷଣାରେ ପିଏମୟୁୱାଇ ଅଧୀନରେ ଅଧିକ 1 କୋଟି ଏଲପିଜି ସଂଯୋଗ ପ୍ରଦାନ କରିବାକୁ ଅର୍ଥମନ୍ତ୍ରୀ ଘୋଷଣା କରିଛନ୍ତି ।
ଆହୁରି ମଧ୍ୟ, ତୈଳ ବ୍ୟବସାୟ କମ୍ପାନୀଗୁଡିକ ସେମାନଙ୍କ ଅଧୀନରେ ଥିବା 7208 ଏଲପିଜି ବିତରକମାନଙ୍କୁ 01.04.2016 ରୁ 01.01.2021 ମଧ୍ୟରେ ଏଲପିଜି ଗ୍ରାହକଙ୍କ ବର୍ଦ୍ଧିତ ଚାହିଦାକୁ ପୂରଣ କରିବା ପାଇଁ ନିର୍ଦ୍ଦେଶ ଦେଇଛନ୍ତି । 01.01.2021 ସୁଦ୍ଧା, ସାରା ଦେଶରେ ମୋଟ 199 ଏଲପିଜି ବଟଲିଂ ପ୍ଲାଣ୍ଟ କାର୍ଯ୍ୟକାରୀ କରୁଛି । ସାଧାରଣତଃ, ଓଏମସିଗୁଡିକ ରିଫିଲ୍ ବୁକିଂର 48 ଘଣ୍ଟା ମଧ୍ୟରେ ଗ୍ରାହକଙ୍କୁ ରିଫିଲ ବିତରଣ କରିବାକୁ ଚେଷ୍ଟା କରିଥାନ୍ତି । ଦେଶରେ ଏଲପିଜି ସମେତ ପେଟ୍ରୋଲିୟମ ଦ୍ରବ୍ୟର ମୂଲ୍ୟ ଅନ୍ତର୍ଜାତୀୟ ବଜାରରେ ସମ୍ପୃକ୍ତ ଦ୍ରବ୍ୟର ମୂଲ୍ୟ ସହିତ ଜଡିତ ।
|
|
ସଂଖ୍ୟା ଲକ୍ଷ୍ୟରେ
|
|
ରାଜ୍ୟ/କେନ୍ଦ୍ରଶାସିତ ଅଞ୍ଚଳ
|
|
ଘରୋଇ ଏଲପିଜି ଗ୍ରାହକ
|
|
ଚଣ୍ଡିଗଡ
|
|
2.81
|
|
ଦିଲ୍ଲୀ
|
|
50.23
|
|
ହରିୟାଣା
|
|
71.38
|
|
ହିମାଚଳ ପ୍ରଦେଶ
|
|
20.32
|
|
ଜମ୍ମୁ ଓ କଶ୍ମୀର
|
|
32.20
|
|
ଲାଦାଖ
|
|
0.83
|
|
ପଞ୍ଜାବ
|
|
87.87
|
|
ରାଜସ୍ଥାନ
|
|
166.32
|
|
ଉତ୍ତରପ୍ରଦେଶ
|
|
419.84
|
|
ଉତ୍ତରାଖଣ୍ଡ
|
|
27.56
|
|
ଆଣ୍ଡାମାନ ଓ ନିକୋବର
|
|
1.16
|
|
ଅରୁଣାଚଳ ପ୍ରଦେଶ
|
|
2.80
|
|
ଆସାମ
|
|
73.18
|
|
ବିହାର
|
|
184.76
|
|
ଝାଡଖଣ୍ଡ
|
|
57.39
|
|
ମଣିପୁର
|
|
5.86
|
|
ମେଘାଳୟ
|
|
3.29
|
|
ମିଜୋରାମ
|
|
3.14
|
|
ନାଗାଲାଣ୍ଡ
|
|
2.78
|
|
ଓଡିଶା
|
|
88.30
|
|
ସିକ୍କିମ
|
|
1.56
|
|
ତ୍ରିପୁରା
|
|
7.53
|
|
ପଶ୍ଚିମବଙ୍ଗ
|
|
226.83
|
|
ଛତିଶଗଡ
|
|
52.97
|
|
ଦାଦ୍ରା ଓ ନଗର ହାବେଳି
|
|
0.94
|
|
ଡାମନ ଓ ଡିଉ
|
|
0.68
|
|
ଗୋଆ
|
|
5.15
|
|
ଗୁଜରାଟ
|
|
108.27
|
|
ମଧ୍ୟପ୍ରଦେଶ
|
|
153.02
|
|
ମହାରାଷ୍ଟ୍ର
|
|
285.15
|
|
ଆନ୍ଧ୍ରପ୍ରଦେଶ
|
|
141.88
|
|
କର୍ଣ୍ଣାଟକ
|
|
165.65
|
|
କେରଳ
|
|
90.36
|
|
ଲାକ୍ଷାଦୀପ
|
|
0.10
|
|
ପୁଡୁଚେରୀ
|
|
3.79
|
|
ତାମିଲନାଡୁ
|
|
215.38
|
|
ତେଲଙ୍ଗାନା
|
|
112.86
|
|
ସର୍ବଭାରତୀୟ
|
|
2874.1
ଆଜି ରାଜ୍ୟସଭାରେ ଏକ ଲିଖିତ ଉତ୍ତରରେ କେନ୍ଦ୍ର ପେଟ୍ରୋଲିୟମ ଏବଂ ପ୍ରାକୃତିକ ବାଷ୍ପ ମନ୍ତ୍ରୀ ଶ୍ରୀ ଧର୍ମେନ୍ଦ୍ର ପ୍ରଧାନ ଏହି ସୂଚନା ଦେଇଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଗୁଣାତ୍ମକ ଉତ୍ପାଦ ଉପରେ ପ୍ରଧାନମନ୍ତ୍ରୀଙ୍କ ଗୁରୁତ୍ୱ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ତାଙ୍କର ସାମାଜିକ ଗଣମାଧ୍ୟମ ଲିଙ୍କଡ୍ଇନ୍  ଜରିଆରେ ଆତ୍ମନିର୍ଭର ଭାରତ ସଂପର୍କରେ କେତୋଟି ଚିନ୍ତନ ବ୍ୟକ୍ତ କରିଛନ୍ତି । ସେଥିରେ ସେ ସ୍ଥାନୀୟ ଉତ୍ପାଦକୁ କିଭଳି ଗୁଣାତ୍ମକ ମାନଯୁକ୍ତ କରାଯାଇପାରିବ ଏବଂ ସେସବୁ ବୈଶ୍ୱିକ ସ୍ତରରେ କିପରି ଭାପେ ଆଦୃତ ହୋଇ ପାରିବ ସେ ସଂପର୍କରେ ନିଜର ମତ ବ୍ୟକ୍ତ କରିଛନ୍ତି ।
ପ୍ରଧାନମନ୍ତ୍ରୀ ଶ୍ରୀ ମୋଦୀ ନିମ୍ନଲିଖିତ ଭାବେ ତାଙ୍କର ମତ ବ୍ୟକ୍ତ କରିଛନ୍ତି:
“କିଛି ଦିନ ପୂର୍ବେ, ମୁଁ ଓଜନମାପ ବିଭାଗର ଏକ ସମ୍ମିଳନୀକୁ ସମ୍ବୋଧନ କରୁଥିଲି । ଏହା ଏକ ଗୁରୁତ୍ୱପୂର୍ଣ୍ଣ ବିଷୟ, ଯଦିବା ଏହା ଉପରେ ବିଶେଷ ମାତ୍ରାରେ ଆଲୋଚନା କରାଯାଏ ନାହିଁ । ମୋର ବକ୍ତବ୍ୟ ପ୍ରଦାନ ବେଳେ ମୁଁ ଓଜନ ମାପ ବିଷୟର ଗୋଟିଏ ପ୍ରସଙ୍ଗ ଉପରେ କିଛି କହୁଥିଲି। ଇଂରାଜୀରେ ଯାହାକୁ ମେଟ୍ରୋଲୋଜି କହନ୍ତି ଆମେ ତାହାକୁ ସାଧାରଣ ଅର୍ଥରେ ଓଜନମାପ ସଂପର୍କୀତ ଅଧ୍ୟୟନ ବୋଲି ବୁଝିଥାଉ । ଏହା ମଧ୍ୟ ଆତ୍ମନିର୍ଭର ଭାରତ ତଥା ଆମର ଉଦ୍ୟୋଗୀମାନଙ୍କୁ ଆର୍ଥିକ ସମୃଦ୍ଧି ପ୍ରଦାନ କରିପାରିବ ।
ଭାରତ ହେଉଛି କୌଶଳ ଏବଂ ଜ୍ଞାନର ଏକ ଶକ୍ତି କେନ୍ଦ୍ର । ଆମର ଷ୍ଟାର୍ଟ ଅପ୍ ଶିଳ୍ପର ସଫଳତାର କାହାଣୀ ଆମର ଯୁବକମାନଙ୍କ ମନର ଅଭିନବ ଆଗ୍ରହକୁ ପ୍ରତିପାଦିତ କରିଛି । ସେମାନେ ନୂଆ ନୂଆ ଉତ୍ପାଦ ଏବଂ ସେବାମାନ ବେଶ୍ ଦ୍ରୁତ ଗତିରେ ସୃଷ୍ଟି କରିପାରୁଛନ୍ତି । ଏହାର ମଧ୍ୟ ଏକ ବିଶାଳ ଘରୋଇ ତଥା ବୈଶ୍ୱିକ ବଜାର ରହିଛି । ଏହାକୁ ଆମକୁ ଅକ୍ତିଆର କରିବାକୁ ପଡ଼ିବ । ସୁଲଭ ମୂଲ୍ୟରେ, ଦୀର୍ଘସ୍ଥାୟୀ ଏବଂ ବ୍ୟବହାରକ୍ଷମ ଉତ୍ପାଦକୁ ସମଗ୍ର ବିଶ୍ୱ ଆଜି ଚାହିଁ ବସିଛି । ଆତ୍ମନିର୍ଭର ଭାରତ ଦୁଇଟି ମୁଖ୍ୟ ପ୍ରସଙ୍ଗ ଉପରେ ଆଧାରିତ । ଆମେ ଏହାଠାରୁ ଆହୁରି କିଛି ଅଧିକ କରିବାକୁ ଚାହୁଁ । ଏଥି ସହ ଆମେ ଚାହୁଁ ଯେ ଆମେ ପ୍ରସ୍ତୁତ କରୁଥିବା ସାମଗ୍ରୀଗୁଡ଼ିକ ଯେଭଳି ଗୁଣାତ୍ମକ ମାନଯୁକ୍ତ ହୋଇଥିବ ।
ଭାରତ କେବଳ ବିଶ୍ୱ ବଜାରରେ ସୃଷ୍ଟି ଶୂନ୍ୟସ୍ଥାନକୁ ପୂରଣ କରିବାକୁ ଚାହେଁନାହିଁ । ଆମେ ଚାହୁଁ ଯେ ସାରା ବିଶ୍ୱରେ ଯେଭଳି ଭାରତରେ ଉତ୍ପାଦିତ ଦ୍ରବ୍ୟ କ୍ରେତା ଓ ଉପଭୋକ୍ତାମାନଙ୍କ ହୃଦୟକୁ ଜିଣି ପାରିବ । ଆମେ ଯେତେବେଳେ “ମେକ୍ ଇନ୍ ଇଣ୍ଡିଆ” ଆରମ୍ଭ କଲୁ, ସେତେବେଳେ ଆମେ କେବଳ ବୈଶ୍ୱିକ ଚାହିଦା ପୂରଣ ପାଇଁ କାର୍ଯ୍ୟ କରିନଥିଲୁ, ବୈଶ୍ୱିକ ଗ୍ରହଣୀୟତା ପ୍ରତି ମଧ୍ୟ ଆମେ ସେତିକି ସଯତ୍ନ ଥିଲୁ ।
ତେଣୁ ଆପଣମାନଙ୍କୁ ସମସ୍ତଙ୍କୁ ମୁଁ ଆହ୍ୱାନ କରିବି ଯେ ଯେକୌଣସି ଉତ୍ପାଦ କିମ୍ବା ସେବା ଯାହା ଆପଣମାନେ ପ୍ରସ୍ତୁତ କରୁଛନ୍ତି ତା’ର “ଜିରୋ ଇଫେକ୍ଟ, ଜିରୋ ଡିଫେକ୍ଟ” ସଂପର୍କରେ ଚିନ୍ତା କରନ୍ତୁ ଓ ଏହା ସୁନିଶ୍ଚିତ କରନ୍ତୁ ।
ଶିଳ୍ପ ଜଗତର ନେତୃବୃନ୍ଦ, ବ୍ୟବସାୟିକ ପ୍ରତିନିଧି, ଷ୍ଟାର୍ଟ ଅପ୍ ଜଗତର ଯୁବ ଉଦ୍ୟୋଗୀ ଏବଂ ଏହି କ୍ଷେତ୍ରର ଅନ୍ୟ ପେଶାଦାର ବ୍ୟକ୍ତିବିଶେଷଙ୍କ ସହିତ ମୋର ବାର୍ତ୍ତାଳାପ ବେଳେ ମୁଁ ଅନୁଭବ କରିଛି ଯେ ଏହି କ୍ଷେତ୍ରଟି ପ୍ରତି ସେମାନଙ୍କ ମନରେ ବେଶ୍ ମାତ୍ରାରେ ସଚେତନତା ସୃଷ୍ଟି ହୋଇସାରିଛି ।
ଆଜି ସମଗ୍ର ବିଶ୍ୱ ହେଉଛି ଆମର ବଜାର । ଭାରତୀୟ ଲୋକଙ୍କ ଠାରେ ଏଭଳି ସାମର୍ଥ୍ୟ ରହିଛି । ଏକ ରାଷ୍ଟ୍ର ଭାବେ ସାରା ବିଶ୍ୱ ଆମ ଉପରେ ଆସ୍ଥା ପ୍ରକଟ କରୁଛି । ଏକ ରାଷ୍ଟ୍ର ଭାବେ ଆମର ମର୍ଯ୍ୟାଦା ବେଶ୍ ଉଚ୍ଚରେ ରହିଛି ।
ଆମର ଲୋକମାନଙ୍କ ସାମର୍ଥ୍ ଏବଂ ଦେଶର ନିର୍ଭରଯୋଗ୍ୟତାକୁ ନେଇ, ଭାରତୀୟ ଉତ୍ପାଦ ଏବେ ସାରା ବିଶ୍ୱର କୋଣ ଅନୁକୋଣରେ ପହଂଚିପାରିବ । ଏହା ହିଁ ଆତ୍ମନିର୍ଭର ଭାରତ ପ୍ରତି ଆମର ବାସ୍ତବ ଅବଦାନ ହେବ- ଯାହା ବୈଶ୍ୱିକ ସମୃଦ୍ଧି ପାଇଁ ମଧ୍ୟ ଶକ୍ତି ଯୋଗାଇବ ।”
A few thoughts on Aatmanirbhar Bharat and how it is as much about scale and standards.
— Narendra Modi  January 5, 2021
We want Indian products to be accepted and admired worldwide.
My @LinkedIn post. https://t.co/edYTvDclhM
କ୍ୟାବିନେଟ
ଭାରତର ଜି୨୦ ସଭାପତିତ୍ୱ ପାଇଁ ପ୍ରସ୍ତୁତି ଏବଂ ଜି୨୦ ସଚିବାଳୟ ସ୍ଥାପନା ପ୍ରସ୍ତାବକୁ କ୍ୟାବିନେଟ୍ ଅନୁମୋଦନ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ୍ ବୈଠକରେ ଆଜି ଏକ ଜି -୨୦ ସଚିବାଳୟ ଏବଂ ଏହାର ସ୍ଥାପନାକୁ ଅନୁମୋଦନ ମିଳିଛି, ଯାହା ଭାରତର ଆଗାମୀ ଜି -୨୦ ସଭାପତିତ୍ୱ ପରିଚାଳନା ପାଇଁ ଆବଶ୍ୟକ ନୀତିଗତ ନିଷ୍ପତ୍ତି ଏବଂ ବ୍ୟବସ୍ଥାର କାର୍ଯ୍ୟକାରିତା ପାଇଁ ଦାୟିତ୍ୱ ତୁଲାଇବ ।
ଭାରତ ୧ ଡିସେମ୍ବର ୨୦୨୨ ରୁ ୩୦ ନଭେମ୍ବର ୨୦୨୩ ପର୍ଯ୍ୟନ୍ତ ସଭାପତି ଦାୟିତ୍ୱ ତୁଲାଇବ ଏବଂ ୨୦୨୩ରେ ଭାରତରେ ଜି୨୦ ଶିଖର ସମ୍ମିଳନୀ ଅନୁଷ୍ଠିତ ହେବ । ଜି୨୦ ହେଉଛି ଆର୍ନ୍ତଜାତିକ ଅର୍ଥନୈତିକ ସହଯୋଗର ଏକ ଅଗ୍ରଣୀ ମଞ୍ଚ ଯାହା ବିଶ୍ୱ ଅର୍ଥନୀତି ପରିଚାଳନା କ୍ଷେତ୍ରରେ ଗୁରୁତ୍ୱପୂର୍ଣ୍ଣ ଭୂମିକା ଗ୍ରହଣ କରିଥାଏ ।
ପରମ୍ପରା ଅନୁଯାୟୀ, ଜି୨୦ ସଚିବାଳୟ ପ୍ରତିଷ୍ଠା କରାଯାଉଛି ଯାହା ଭାରତର ସଭାପତିତ୍ୱରେ ହେବାକୁ ଥିବା ଜି୨୦ ସମ୍ମିଳନୀରେ ଗୁରୁତ୍ୱପୂର୍ଣ୍ଣ / ଜ୍ଞାନ / ବିଷୟବସ୍ତୁ, ଜ୍ଞାନକୌଶଳ, ଗଣମାଧ୍ୟମ, ସୁରକ୍ଷା ଏବଂ ପରିବହନ ଆଦି ଦିଗ ସମ୍ବନ୍ଧୀୟ କାର୍ଯ୍ୟକୁ ପରିଚାଳନା କରିବ । ଏହାକୁ ବୈଦେଶିକ ବ୍ୟାପାର ମନ୍ତ୍ରଣାଳୟ, ଅର୍ଥ ମନ୍ତ୍ରଣାଳୟ ଏବଂ ଅନ୍ୟାନ୍ୟ ସହଯୋଗୀ ମନ୍ତ୍ରଣାଳୟ / ବିଭାଗର ବିଶେଷଜ୍ଞ ଏବଂ କର୍ମଚାରୀଙ୍କ ଦ୍ୱାରା ପରିଚାଳିତ ହେବ । ଫେବୃଆରୀ ୨୦୨୪ ପର୍ଯ୍ୟନ୍ତ ସଚିବାଳୟ କାର୍ଯ୍ୟ କରିବ ।
ଏହି ସଚିବାଳୟ ସମେତ ଭାରତର ସଭାପତିତ୍ୱରେ ହେବାକୁ ଥିବା ଜି୨୦ ସମ୍ମିଳନୀକୁ ପ୍ରଧାନମନ୍ତ୍ରୀଙ୍କ ନେତୃତ୍ୱରେ ଏକ ଆପେକ୍ସ କମିଟି, ଯେଉଁଥିରେ ଅର୍ଥ ମନ୍ତ୍ରୀ, ଗୃହମନ୍ତ୍ରୀ, ବୈଦେଶିକ ବ୍ୟାପାର ମନ୍ତ୍ରୀ ଏବଂ ଜି -୨୦ ସେର୍ପା  ରହିଛନ୍ତି ତାହା ସଚିବାଳୟକୁ ମାର୍ଗଦର୍ଶନ କରିବ । ଅଧିକନ୍ତୁ, ଜି୨୦ ବୈଠକର ସମସ୍ତ ପ୍ରସ୍ତୁତିର ତଦାରଖ କରିବା ଏବଂ ଆପେକ୍ସ କମିଟିକୁ ରିପୋର୍ଟ କରିବା ପାଇଁ ଏକ ସମନ୍ୱୟ କମିଟି ମଧ୍ୟ ଗଠନ କରାଯିବ । ବହୁପକ୍ଷୀୟ ମଞ୍ଚରେ ଆର୍ନ୍ତଜାତୀୟ ପ୍ରସଙ୍ଗରେ ଭାରତର ନେତୃତ୍ୱ ପାଇଁ ଜି୨୦ ସଚିବାଳୟ ଜ୍ଞାନ ଏବଂ ପାରଦର୍ଶୀତା ସହିତ ଦୀର୍ଘକାଳୀନ ଦକ୍ଷତା ବିକାଶକୁ ସକ୍ଷମ କରିବ ।
HS
(
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଘରୋଇ ଟିକା ଉତ୍ପାଦନକାରୀଙ୍କୁ ଭେଟିଲେ ଜାତୀୟ ଟିକା ବିଶେଷଜ୍ଞ ଗୋଷ୍ଠୀ
ଜାତୀୟ ଟିକା ବିଶେଷଜ୍ଞ ଗୋଷ୍ଠୀ ଆଜି ଅଗ୍ରଣୀ ଘରୋଇ ଟିକା ଉତ୍ପାଦନକାରୀ ସେରମ ଇନଷ୍ଟିଚ୍ୟୁଟ ଅଫ ଇଣ୍ଡିଆ, ପୁଣେ; ଭାରତ ବାୟୋଟେକ, ହାଇଦ୍ରାବାଦ; ଜାଇଡସ କାଡିଲା, ଅହମ୍ମଦାବାଦ; ଜେନୋଭା ବାୟୋଫାର୍ମାସ୍ୟୁଟିକାଲ୍ସ, ପୁଣେ; ଏବଂ ବାୟୋଲୋଜିକାଲ ଇ, ହାଇଦ୍ରାବାଦଙ୍କୁ ଭେଟିଛନ୍ତି । ଏହି ବୈଠକ ଅତି ଫଳପ୍ରଦ ଥିଲା ।
ବୈଠକରେ ଜାତୀୟ ବିଶେଷଜ୍ଞ ଗୋଷ୍ଠୀ ସ୍ଵଦେଶୀ ଉତ୍ପାଦନକାରୀଙ୍କ ଦ୍ଵାରା ବିକଶିତ ବିଭିନ୍ନ ଟିକାର ବର୍ତ୍ତମାନ ସ୍ଥିତି ତଥା କେନ୍ଦ୍ର ସରକାରଙ୍କ ଠାରୁ ସେମାନେ କଣ ଆଶା କରୁଛନ୍ତି ସେ ବିଷୟରେ ସୂଚନା ପାଇଥିଲେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ରାଷ୍ଟ୍ରପତି ଆବଦେଲ ଫତେହ ଅଲ-ସିସିଙ୍କୁ ଉଷ୍ଣ ଅଭ୍ୟର୍ଥନା ଜଣାଇଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆରବ ଗଣରାଜ୍ୟ ଇଜିପ୍ଟର ରାଷ୍ଟ୍ରପତି ଆବଦେଲ ଫତେହ ଅଲ-ସିସିଙ୍କୁ ଉଷ୍ଣ ଅଭ୍ୟର୍ଥନା ଜଣାଇଛନ୍ତି ।
ରାଷ୍ଟ୍ରପତି ଆବଦେଲ ଫତେହ ଅଲ-ସିସି ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଆମନ୍ତ୍ରଣ କ୍ରମେ ଜାନୁୟାରୀ ୨୪-୨୬, ୨୦୨୩ ପର୍ଯ୍ୟନ୍ତ ଭାରତକୁ ଔପଚାରିକ ଗସ୍ତରେ ଆସିଛନ୍ତି । ଦ୍ୱିତୀୟ ଥର ପାଇଁ ଭାରତ ଗସ୍ତରେ ଆସିଥିବା ରାଷ୍ଟ୍ରପତି ସିସି ୭୪ତମ ସାଧାରଣତନ୍ତ୍ର ଦିବସର ମୁଖ୍ୟ ଅତିଥି ହେବେ ।
ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ଭାରତକୁ ସ୍ୱାଗତ ରାଷ୍ଟ୍ରପତି ଆବଦେଲ ଫତେହ ଅଲ-ସିସି । ଆମ ସାଧାରଣତନ୍ତ୍ର ଦିବସର ମୁଖ୍ୟ ଅତିଥି ଭାବେ ଭାରତକୁ ଆପଣଙ୍କ ଐତିହାସିକ ଗସ୍ତ ସମସ୍ତ ଭାରତୀୟଙ୍କ ପାଇଁ ବେଶ ଖୁସିର ବିଷୟ । ଆସନ୍ତାକାଲି ଆଲୋଚନା ପାଇଁ ଆଗ୍ରହୀ । @AlsisiOfficial”
SR
(